ლოქის უღელტეხილი
ლოქის უღელტეხილი — უღელტეხილი საქართველოსა და სომხეთის (ლორეს პროვინცია) საზღვარზე, ქვემო ქართლის მხარეში, დმანისის მუნიციპალიტეტში. მდებარეობს ლოქის ქედზე. სიმაღლე ზღვის დონიდან 1838 მ. აკავშირებს მდინარე ხრამის მარჯვენა შენაკადის — მაშავერისა და დებედის აუზებს. ლოქის უღელტეხილის მიდამო აგებულია ეოცენური ვულკანოგენური ქანებით. შემოსილია ფართოფოთლოვანი ტყით და სუბალპური მდელოთი.